מרטין קאסרס

חוזה מרטין קאסרס סילבה (בספרדית: José Martín Cáceres Silva; נולד ב-7 באפריל 1987 במונטווידאו שבאורוגוואי) הוא כדורגלן אורוגוואי המשחק בעמדות הבלם או המגן בלוס אנג'לס גלאקסי ובנבחרת אורוגוואי.

קריירה 
את קריירת הכדורגל שלו החל קאסרס בקבוצת הנוער של דפנסור ספורטינג. בשנת 2006 שיחק לראשונה במדי קבוצת הבוגרים. בעונה זו שותף ב-16 משחקים שבהם הבקיע ארבעה שערים. בעונה שלאחריה שיחק בתשעה משחקים בלבד, כיוון שעבר באמצעה קבוצה אחרת.

בקיץ 2007, עזר קאסרס לנבחרתו להגיע למקום השלישי באליפות עד גיל 20 של אמריקה הדרומית. לאחר מכן, קאסרס שיחק היטב באליפות העולם לנוער שנערך בקנדה. הצלחתו בטורנירים אלו הביאה להתעניינות קבוצות אירופיות בו, ולכן וויאריאל החתימה אותו. הוא הושאל מיידית לרקראטיבו ולבה למשך עונה אחת כדי לצבור ניסיון.

בעונתו היחידה במועדון שיחק ב-34 משחקים, הבקיע שני שערים, צבר עשרה כרטיסים צהובים ועזר לקבוצה להישאר בלה ליגה. בסוף העונה הוגדר על ידי אופ"א כאחד מן השחקנים העולים בכדורגל האירופי, לצד שחקנים כמו בויאן קרקיץ'. ביצועיו בעונה זו זיכתה אותו בזימונים ראשונים לנבחרת . קאסרס הפך לשחקן קבע בנבחרת.

בקיץ 2008 חתם בברצלונה על חוזה לארבע שנים. דווח כי ברצלונה שילמה עבורו 16.5 מיליון אירו.

בקיץ 2009 הושאל קאסרס למועדון הכדורגל האיטלקי יובנטוס בו שיחק עונה אחת, ובקיץ 2010 הושאל לסביליה הספרדית.

לאחר שהצליח בסביליה, החליטה סביליה לקנות אותו מברצלונה תמורת 3 מיליון אירו.

בינואר 2012, חזר קאסרס ליובנטוס, שוב בהשאלה. ב-8 בפברואר ערך הופעת בכורה מחודשת במדי הגברת הזקנה, כששיחק 90 דקות מול מילאן במשחק שהסתיים 1–2 לטובת יובנטוס, כאשר קאסרס כובש את שני הגולים.

ב-16 בפברואר 2017 חתם בסאות'המפטון עד לסוף העונה. ב-5 באוגוסט 2017 חתם בקייבו ורונה. ב-8 בינואר 2018 חתם בלאציו לשנה אחת. ב-29 בינואר 2019 חזר ליובנטוס והושאל עד לסוף העונה. ב-30 באוגוסט 2019 חתם בפיורנטינה לעונה אחת. ב-31 באוגוסט 2021 חתם בקליארי. ב-30 בינואר 2022 חזר לספרד וחתם לשנה בלבאנטה. ב-25 באוגוסט 2022 חתם בלוס אנג'לס גלאקסי.

תארים

ברצלונה
 אליפות ספרד - 
 גביע המלך הספרדי - 
 ליגת האלופות -

יובנטוס
 סרייה א' - , , , , , 
 הגביע האיטלקי - , 
 הסופר קאפ האיטלקי - , ,

נבחרת אורוגוואי
 קופה אמריקה - 2011

קישורים חיצוניים

הערות שוליים 

כדורגלנים אורוגוואים
בלמי כדורגל אורוגוואים
מגני כדורגל אורוגוואים
מונטווידאו: כדורגלנים
כדורגלני דפנסור ספורטינג
כדורגלני ויאריאל
כדורגלני רקראטיבו ולבה
כדורגלני ברצלונה
כדורגלני יובנטוס
כדורגלני סביליה
כדורגלני סאות'המפטון
כדורגלני הלאס ורונה
כדורגלני לאציו
כדורגלני פיורנטינה
כדורגלני קליארי
כדורגלני לבאנטה
כדורגלני לוס אנג'לס גלאקסי
כדורגלני נבחרת אורוגוואי
כדורגלני מונדיאל 2010
כדורגלני קופה אמריקה 2011
כדורגלני גביע הקונפדרציות 2013
כדורגלני מונדיאל 2014
כדורגלני מונדיאל 2018
כדורגלני קופה אמריקה 2019
כדורגלני קופה אמריקה 2021
כדורגלני מונדיאל 2022
ספורטאים אורוגוואים בספרד
ספורטאים אורוגוואים באיטליה
ספורטאים אורוגוואים באנגליה
ספורטאים זרים בארצות הברית
אורוגוואים שנולדו ב-1987